Amos Zaharia

Amos Zaharia është Aktor, Regjizor dhe Skenarist Shqiptar. Ai është i njohur për rolin e tij në filmat Der Albaner, The Last Wish dhe The Legend of the Cane.

Biografia

Amos Zaharia aka Amos Muji Zaharia lindi më 12 Gusht të vitit 1987 në Tiranë. Karriera e tij filloi në moshën 12 vjeçare në filmin “Vals” të regjisorit Armando Bora, ku luante me aktorë mjaft të njohur si Agim Qiriaqi, Birçe Hasko, Bujar Asqeriu e të tjerë. Në moshën 19 vjeçare realizon rolin e Gonit tek filmi me metrazh të shkurtër “Shenjtoria” nga Eno Milkani. Rol i cili i jep çmimin si aktori më i mirë i festivalit “Shkurt e Shqip” ose ndryshe thënë 9/11 në Kosovë. Më pas në 2010 luan në filmin “Der Albaner” me regji të Johannes Naber, film i cili fiton mjaft çmime në festivale ndërkombëtare të kategorisë A. Një vit më vonë luan në filmin “My Beautiful Country” me regji të Michaela Kezele, film i cili pritet gjithashtu mjaft mirë nga kritika europiane dhe më gjerë. Një vit më pas Amos merr pjesë në filmin “The Last Wish” ku luan protagonistin, Martinin, rol i cili i hap dyert për një karriere më solide. Amos është gjithashtu aktor ne teatrin “Aleksandër Moisi” në Durrës. Karriera e tij në teatër numëron në më shumë se 20 role. Gjithashtu ai është i angazhuar edhe në produksione private filmike dhe teatrale. Ka marrë pjesë gjithashtu edhe në shume seriale vendase ku më së fundmi mund të përmëndet “H.O.T”. Amos momentalisht jeton në Tiranë ku edhe ushtron më së shumti profesionin e aktrimit.

Referimet

TopalbaniaRadio
celebsagewiki 

Kategoria:Biografi shqiptare
Kategoria:Aktorë shqiptarë
Kategoria:Regjisorë shqiptarë
Kategoria:Skenaristë shqiptarë
Kategoria:Producentë shqiptarë
Kategoria:Njerëz që jetojnë
Kategoria:Lindje 1987